Kannibaledderkopper

* Gelaninae
* Melanoesiinae
* Mimetinae
* Oarcinae

**Kannibaledderkopper**, Mimetidae, er en gruppe (familie) av edderkopper som tilhører undergruppen Entelegynae i gruppen Araneomorphae.

## Utseende
Små til middelsstore (3–7&nbsp;mm) edderkopper med høyt hvelvet bakkropp og lange bein. Kroppen er gjerne lys med mørke tegninger, sparsomt kledt med korte, stive hår. Forbeina har rader av stive, pigglignende hår som er lengst innerst inne og blir gradvis kortere utover. Bakkroppen har ett eller to par små knøler. Hannens paringsorganer (pedipalper) er store og ganske komplekse.

## Levevis

Artene i denne familien har spesialisert seg på å jakte på andre edderkopper. De nærmer seg edderkoppenes nett og drar i trådene på en måte som etterligner rykningene som indikerer at et bytte er fanget, eller kanskje at en mulig make er på vei. Når edderkoppen som eier nettet, kommer løpende, får den et lammende bitt. Mimetidene biter byttet i beina, og suger også ut kroppsinnholdet (oppløst med enzymer) gjennom et liet hull i beinet, slik at den døde edderkoppenes hud blir intakt tilbake. Selv bygger mimetidene ikke noen nett, bortsett fra egg-kokonger. Siden hunnene lever av å spise edderkopper, må hannene gå fram med stor varsomhet under paringen. Han beveger seg svært forsiktig mot hunnen, mens selve paringen er meget raskt gjort unna.

Når hunnen er klar til å legge egg, spinner hun er rund eggsekk av silke som henger opp i et strå etter silketråder. Hver hunn produserer trolig 2-3 slike sekker på ettersommeren. Disse er lettere å finne enn edderkoppene som produserte dem.

## Utbredelse
Familien forekommer i alle verdensdeler.

## Systematisk inndeling / europeiske arter

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe araneomorfe edderkopper, Araneomorphae
***** Gruppe Neocribellata
****** Gruppe Entelegynae
******* Overfamilie Mimetoidea
******** Familie **kannibaledderkopper**, Mimetidae Simon, 1881
********* Underfamilien Gelaninae Simon, 1881
********** Slekten *[[Arochoides]]* Mello-Leitão, 1935 (Brasil)
********** Slekten *[[Gelanor (edderkopp)|Gelanor]]* Thorell, 1869 (Mellom og Sør-Amerika)
********* Underfamilien Melaenosiinae
********** Slekten *[[Kratochvilia]]* Strand, 1934 (Príncipe)
********** Slekten *[[Melaenosia]]* Simon, 1906 (India)
********* Underfamilien Mimetinae Simon, 1881
********** Slekten *[[Arocha]]* Simon, 1893 (Peru, Brasil)
********** Slekten *[[Australomimetus]]* Heimer, 1986 (Australia)
********** Slekten *[[Ermetus]]* Ponomarov, 2008 – i Europa:
*********** *[[Ermetus inopinabilis]]* Ponomarov, 2008 (Russland)
********** Slekten *[[Ero]]* C. L. Koch, 1836 (den palearktiske sone, Afrika, Sør-Amerika, USA, Asia, Australia). I Europa:
*********** *[[Ero aphana]]* (Walckenaer, 1802)
*********** myrkannibaledderkopp *Ero cambridgei* Kulczynski, 1911 – påvist i Norge to ganger, 2011 og 2018
*********** *[[Ero flammeola]]* Simon, 1881
*********** skogkannibaledderkopp *Ero furcata* (Villers, 1789) – påvist i Norge
*********** *[[Ero quadrituberculata]]* Kulczynski, 1905
*********** *[[Ero tuberculata]]* (De Geer, 1778)
********** Slekten *[[Mimetus]]* Hentz, 1832 (kosmopolittisk). I Europa:
*********** *[[Mimetus insidiator]]* Thorell, 1899
*********** *[[Mimetus laevigatus]]* (Keyserling, 1863)
*********** *[[Mimetus monticola]]* (Blackwall, 1870)
********** Slekten *[[Phobetinus]]* Simon, 1895 (Vietnam, Sri Lanka)
********** Slekten *[[Reo (edderkopper)|Reo]]* Brignoli, 1979 (USA, Kenya)
********* Underfamilien Oarcinae Simon, 1890
********** Slekten *[[Gnolus]]* Simon, 1879 (Sør-Amerika)
********** Slekten *[[Oarces]]* Simon, 1879 (Sør-Amerika)

## Referanser




## Litteratur
* Roberts, M.J. (1995) *Spiders of Britain & Northern Europe.* Harper Collins. ISBN 0-00-219981-5

## Eksterne lenker
* 
* Jørgen Lissner: Europas og Grønlands edderkopper. Med foto av europeiske arter 
* Edderkoppkroken - Mimetidae. Med bilder av norske arter 
* Fauna Europaea, utbredelsesdatabase over europeiske dyr